smcproject/ml-wiki-sentences huggingface dataset:
ബ്രയാൻ കെർണിഗാൻ ആണ് യുണിക്സ് (Unics) എന്ന പേരു നൽകിയത്.
പിന്നീട് Unics എന്നത് ഇന്നത്തെ രീതിയിൽ Unix എന്ന് പുനർനാമകരണം ചെയ്യപ്പെട്ടു.
ഇതോടെ, ഇതിനു കൂടുതൽ പ്രാധാന്യം ലഭിക്കുകയും, ബെൽ ലബോറട്ടറിയിൽ നിന്ന് സാമ്പത്തിക സഹായം ലഭ്യമാവുകയും ചെയ്തു.
ഒപ്പം കൂടുതൽ പ്രോഗ്രാമുകളും യൂട്ടിലിറ്റികളും ചേർത്ത് ഇതിനെ ഔദ്യോഗികമായി, യുണിക്സ് എന്ന പേരിൽ ഉയർത്തിക്കാട്ടുകയും, 1971 -ൽ യുണിക്സ് പ്രോഗ്രാമെഴ്‌സ് മാനുവൽ പ്രസിദ്ധീകരിയ്ക്കുകയും ചെയ്തു.
1973 -ൽ യുണിക്സിനെ സി പ്രോഗ്രാമിങ് ഭാഷയിൽ പുനരാവിഷ്കരിക്കുന്നതിനുള്ള പദ്ധതികളാവിഷ്കരിച്ചു.
ഇത് യുണിക്സിനെ സർവ്വകലാശാലകളിലും യു.എസ്. സർക്കാരിന്റെ വിവിധ ഡിപ്പാർട്ട്മെന്റുകളിലും സർവ്വസാധാരണമാക്കി.
തുടർന്ന് 4,5,6 വെർഷനുകൾ പ്രസിദ്ധീകരിക്കുകയും സോഫ്റ്റ്‌വെയർ പൈപ്പ്‌ലൈനുകൾ പോലുള്ള സങ്കീർണ്ണതയുള്ള സാങ്കേതികതകൾ യുണിക്സിൽ ആവിഷ്കരിക്കുകയും ചെയ്തു.
70കളുടെ അവസാനത്തോടെ സർവ്വകലാശാലകൾക്കുമപ്പുറം കോർപ്പറേറ്റ് സർവ്വീസ് മേഖലകളിലും യുണിക്സിന്റെ ജൈത്രയാത്ര ആരംഭിച്ചു.
1980കൾ
1982-ൽ എ.ടി. ടി. യുണിക്സ് സിസ്റ്റം III വാണിജ്യാടിസ്ഥാനത്തിൽ പുറത്തിറക്കുന്നു.
യുണിക്സ് സിസ്റ്റം V വെർഷനോടെ, മറ്റു പല യുണിക്സ് അവാന്തരങ്ങളുടെയും പ്രത്യേകതകൾ ഇതിൽ ഒന്നിച്ചു ചേർക്കപ്പെട്ടു.
ബെർക്ക്ലി  സോഫ്റ്റ്‌വെയറിന്റെ വി.ഐ. എഡിറ്റർ , കഴ്സസ് പാക്കേജ് എന്നിവ ഇതിലുൾപ്പെടുന്നു.
യുണിക്സ് വെർഷനുകളിൽ യുണിക്സ് സിസ്റ്റം V, ബെർക്ക്‌ലിയുടെ ബി.എസ്.ഡി. എന്നിങ്ങനെ രണ്ടു ചേരികളിലായി പല വാണിജ്യ വെർഷനുകളും ലഭ്യമാകാൻ തുടങ്ങി.
1982ൽ ബെർക്ക്‌ലിയിലെ, ബിൽ ജോയ് എന്ന മിടുക്കനായ മുൻനിര പ്രോഗ്രാമർ സൺ മൈക്രോസിസ്റ്റംസ് എന്ന കമ്പനിസ്ഥാപിച്ചു .
ഇങ്ങനെയാണ്   പ്രശസ്തമായ സൺ ഓ.എസ്സിന്റെ തുടക്കം.
80കളിൽ ക്സെനിക്സ് എന്ന പേരിൽ ഇന്റെൽ പ്രോസ്സസ്സറുകളിൽ ഓടുന്ന വെർഷൻ മൈക്റോസോഫ്റ്റ് കൊണ്ടു വരുകയും പിന്നീടത് സ്‌കോ യുണിക്സ് എന്ന പേരിൽ  സ്ക്കൊ എന്ന കമ്പനിക്കു കൈമാറ്റപ്പെടുകയും ചെയ്തു.
1984ൽ  വിവിധ യുണിക്സ് ഓപ്പറേറ്റിങ് സിസ്റ്റങ്ങളെ എകീകരിക്കുന്നതിനായി എക്സ്/ഓപ്പൺ (X/Open) എന്ന പേരിൽ ഒരു വാണിജ്യ കൂട്ടായ്മ രൂപവത്കരിക്കപ്പെട്ടു.
എ.ടി. ടി.യുടെയും സൺ മൈക്രോസിസ്റ്റത്തിന്റെയും യുണിക്സുകളെ ഒരു കുടക്കീഴിൽ കൊണ്ടു വരുന്നതിന് ഈ സംരംഭം ഉപകരിച്ചു.
1990കൾ
തൊണ്ണൂറുകളിൽ യുണിക്സ് സർവകലാശാലകളിൽനിന്നും മറ്റും പറത്താകുകയും കൂടുതൽ വാണിജ്യവൽകരിക്കപ്പെടുകയും ചെയ്തു.
റിസ്ക് സെർവറുകൾ കരുത്തു കാട്ടിയ ഇക്കാലത്ത് എച്.പി. യുണിക്സ് , ഐ.ബി.എം. എ.ഐ.എക്സ്. , ട്രൂ 64 , സോളാരിസ് തുടങ്ങിയ പ്രൊപ്രൈറ്ററി യുണിക്സുകൾ പ്രചുര പ്രചാരം നേടി.
ലിനക്സിന്റെ വരവും അതിനുകിട്ടിയ വരവേൽപ്പും യുണിക്സ് ലൈക് എന്ന ഒരു പ്രത്യേകശാഖതന്നെ സൃഷ്ടിച്ചു.
സ്‌കോ യുണിക്സ് , നോവെൽ യുണിക്സ് വേർ , ബി.എസ്.ഡി. തുടങ്ങിയ യുണിക്സ് വിതരണങ്ങൾ x86 സെർവറുകളിൽ ഉപയോഗിച്ചിരുന്നു .
2000 മുതൽ യുണിക്സിന്റെ പ്രധാനപ്പെട്ട ഉപവിഭാഗങ്ങൾ കെർണൽ പാളി
യുണിക്സിന്റെ കാതലായ ഭാഗമാണ് കെർണൽ .
ഹാർഡ്‌വെയറിനെയും ഓപ്പറേറ്റിംഗ് സിസ്റ്റത്തിനേയും തമ്മിൽ ബന്ധിപ്പിക്കുന്ന ഒരു സുപ്രധാന കണ്ണിയാണിത്.
മാത്രവുമല്ല, ഓപ്പറേറ്റിംഗ്  സിസ്റ്റത്തിനുള്ളിലെ സ്‌ട്രക്ചറുകളെ ആപ്ലിക്കേഷനുകളിൽ നിന്നും വേർതിരിച്ച് നിർത്തുന്നതിലൂടെ ആപ്ലിക്കേഷൻ പ്രോഗ്രാമിംഗ് കൂടുതൽ ലളിതമാക്കുന്നു.
യുണിക്സിന്റെ മെമ്മറി നിർവഹണം, ഇൻപുട്ട്/ഔട്ട്പുട്ട് സംവിധാനങ്ങളുടെ നിർവഹണം, ഡിവൈസുകളുടെ നിയന്ത്രണം തുടങ്ങി ഉപയോക്താവിന് അത്യന്തം ദുരൂഹവും, ദുഷ്കരവുമായ ഒട്ടനവധി സുപ്രധാന ചുമതലകളാണ് കെർണൽ നിർവഹിക്കുന്നത്.
ഇത്തരത്തിൽ കെർണൽ നിർമ്മിക്കുന്നതിനും സവിശേഷവൽക്കരിക്കുന്നതിനും ഒക്കെയായി ചെയ്യുന്ന പ്രോഗ്രാമിംഗിനെ കെർണൽ പ്രോഗ്രാമിംഗ് എന്നു വിളിക്കുന്നു.
ഷെൽ പാളി ആപ്ലിക്കേഷൻ പാളി യുണിക്സിനോടു സാമ്യമുള്ള മറ്റു ഓപ്പറേറ്റിങ് സിസ്റ്റങ്ങൾ ഗ്നു/ലിനക്സ്
ഗ്നു/ലിനക്സ് യൂനിക്സിനോട് വളരെ സാമ്യമുള്ള ഓപ്പറേറ്റിംഗ് സിസ്റ്റമാണ് .
യൂനിക്സിനെ അടിസ്ഥാനമാക്കിയാണ് ഇത് നിർമ്മിച്ചിരിക്കുന്നത്.
പുറം വായന യുണിക്സിന്റെ ചരിത്രം, ബെൽ ലാബ്‌സിന്റെ വെബ് സൈറ്റിൽ Archived 2014-04-02 at the Wayback Machine .
യുണൈറ്റഡ് അറബ് എമിറേറ്റ്സിലെ സ്ത്രീകൾ
ഈ അടുത്ത വർഷങ്ങളിൽ ഐക്യ അറബ് എമിറേറ്റുകളിലെ സ്ത്രീകൾ കുറച്ചെങ്കിലും നിയമപരമായ സംരക്ഷണം നേടിയിട്ടുണ്ട്.
2008–2009ൽ 21% എമിറേറ്റി സ്ത്രീകൾ തൊഴിൽരംഗത്തുണ്ട്.
കുവൈറ്റിലാണെങ്കിൽ 45% സ്ത്രീകളാണ് തൊഴിൽരംഗത്തുള്ളത്.
ചില നിയമങ്ങൾ എമിറേറ്റി സ്ത്രീകളെ സംബന്ധിച്ച് വിവേചനപരമായി തുടരുന്നു.
യുണൈറ്റഡ് അറബ് എമിറേറ്റ്സിലെ സ്ത്രീകൾക്ക് പുനർവിവാഹം കഴിക്കണമെങ്കിൽ ഏതെങ്കിലും പുരുഷ രക്ഷിതാവിന്റെ അനുമതി ലഭിച്ചേ മതിയാവൂ.
ഈ ആവശ്യം ഷരിയത്ത് നിയമം അനുസരിച്ചായിരുന്നു.
ഇത് ആ രാജ്യത്തിന്റെ ഫെഡറൽ നിയമമായി 2005ൽ മാറി.
യുണൈറ്റഡ് ഇന്റർനെറ്റ് ഇംഗ്ലീഷ് വിലാസം https://ml.wikipedia.org/wiki/United_Internet
യുണൈറ്റഡ് ഇൻറർനെറ്റ് AG ജർമ്മനിയിലെ ഇൻറർനെറ്റ് സേവനദാതാവാണ്.
മൂന്ന് ദശലക്ഷത്തിലധികം ഉപഭോക്താക്കളുമായി മുഖ്യ ഇൻറർനെറ്റ് സേവനദാതാവാണ് യുണൈറ്റഡ് ഇൻറർനെറ്റ് AG.
സ്വന്തം ഇൻറർനെറ്റ് ബാക്ക്ബോണിൽ വിവിധ ഇൻറർനെറ്റ് എക്സ്ചേഞ്ച് പോയിൻറകളുമായി ബന്ധപ്പെട്ടാണ് യുണൈറ്റഡ് ഇൻറർനെറ്റ് പ്രവർത്തിക്കുന്നത് .
അവലംബം ↑ പുറം കണ്ണികൾ United Internet (German)
This German corporation or company article is a stub .
യുണൈറ്റഡ് ഇലക്ട്രിക്കൽ ഇൻഡസ്ട്രീസ് ലിമിറ്റഡ്
കൊല്ലത്തു സ്ഥിതി ചെയ്യുന്ന പൊതു ഉടമസ്ഥതയിലുള്ള ഒരു ഇലക്ട്രിക്കൽ നിർമ്മാണ കേന്ദ്രമാണു യുണൈറ്റഡ് ഇലക്ട്രിക്കൽ ഇൻഡസ്ട്രീസ് ലിമിറ്റഡ് ( UNILEC അഥവാ UEIL) പ്രാദേശികമായി മീറ്റർ കമ്പനി എന്നറിയപ്പെടുന്ന ഇത് 1950 ഒക്ടോബർ 3നു ഇംഗ്ലണ്ടിലുള്ള ആരോൺ മീറ്റേഴ്സിന്റെ സാങ്കേതിക സഹായത്തോടെ പ്രവർത്തനമാരംഭിച്ചു.
ഏഴു വർഷത്തിനുശേഷം കേരള സർക്കാർ ഓഹരികളേറ്റെടുത്ത് ഇതൊരു പൊതുമേഖലാ സ്ഥാപനമായി മാറ്റി.
ISO 9001:2000, ബി.ഐ.എസ് അംഗീകാരങ്ങൾ ലഭിച്ച കമ്പനി ഇതുവരെ 40 ലക്ഷത്തോളം ഇലക്ടോ - മെക്കാനിക് മീറ്ററുകളും, 50 ലക്ഷത്തോളം ഇലക്ട്രോനിക് മീറ്ററുകളും നിർമ്മിച്ചിട്ടുണ്ട്.
ഉത്പന്നങ്ങൾ സോളാർ വാട്ടർ പമ്പുകൾ സോളാർ റൂഫ് ഇൻസ്റ്റാളേഷനുകൾ സോളാർ പവർ പ്ലാന്റുകൾ (കോഴിക്കോട് ജില്ലാ പഞ്ചായത്തിനു വേണ്ടീ 80 KW പവർ പ്ലാന്റ് സ്ഥാപിക്കുന്നുണ്ട്.) സോളാർ വിളക്കുകൾ സ്റ്റാറ്റിക് ഇലക്സ്ട്രിക്കൽ മീറ്ററുകൾ വാട്ടർ മീറ്ററുകൾ മോട്ടോർ സ്റ്റാർട്ടറുകൾ ഗാല്വനൈസ്ഡ് കമ്പോണന്റ്സ്
നവീകരണത്തിന്റെ ഭാഗമായി  ഇവിടെ എൽ.ഇ.
ഡി .
വിളക്കുകളും സ്മാർട്ട് കാർഡുകളും നിർമ്മിക്കാൻ പദ്ധതിയുണ്ട്.
അവലംബം ↑ Archived 2014-10-18 at the Wayback Machine .
UEIL, Kollam ↑ ↑ http://kerala.gov.in/index.php?option=com_content view=article id=3489 Itemid=2556 ↑ Archived 2015-05-13 at the Wayback Machine .
Manufacturing Sales of Domestic LED lights - Emerging Kerala ↑ Archived 2015-09-24 at the Wayback Machine .
Smartcard Manufacturing Unit in UNILEC, Kollam - Emerging Kerala
യുണൈറ്റഡ് എയർലൈൻസ്‌
ചിക്കാഗോ, ഇല്ലിനോയി ആസ്ഥാനമായുള്ള പ്രമുഖ അമേരിക്കൻ എയർലൈനാണ് യുണൈറ്റഡ് എന്ന പൊതുവിൽ വിളിക്കപ്പെടുന്ന കോണ്ടിനെൻറൽ ഹോൾഡിംഗ്സ് ഐഎൻസി.
സർവീസ് നടത്തുന്ന ലക്ഷ്യസ്ഥാനങ്ങളുടെ എണ്ണത്തിൽ നോക്കുമ്പോൾ ലോകത്തിലെ ഏറ്റവും വലിയ എയർലൈനാണ് യുണൈറ്റഡ് എയർലൈൻസ്‌, ആഭ്യന്തര അന്താരാഷ്ട്ര റൂട്ടുകളിൽ നല്ല നെറ്റ്‌വർക്കുള്ള എയർലൈനിനു ഏഷ്യ - പസിഫിക് പ്രദേശത്ത് വലിയ സാനിധ്യമുണ്ട്.
യുണൈറ്റഡ് എയർ ലൈൻസ് (യുഎഎൽ) എന്ന പേരിലായിരുന്നു യുണൈറ്റഡ് മുൻപ് അറിയപ്പെട്ടിരുന്നത്.
1997-ൽ സ്ഥാപിതമായ ഏറ്റവും വലിയ എയർലൈൻ അലയൻസായ സ്റ്റാർ അലയൻസിൻറെ സ്ഥാപക അംഗങ്ങളിൽ ഒരാളാണ് യുണൈറ്റഡ്.
വാൾട്ടർ വാർനിയുടെ എയർ മെയിൽ സർവീസ് ആയ വാർനി എയർലൈൻസിൽനിന്നും തുടങ്ങുന്നതാണ് യുണൈറ്റഡ് എയർലൈൻസിൻറെ ചരിത്രം, വാൾട്ടർ വാർനി തന്നെയാണ് കോണ്ടിനെൻറൽ എയർലൈൻസിൻറെ ആദ്യ രൂപമായ വാർനി സ്പീഡ് ലൈൻസ് സ്ഥാപിച്ചതും.
ഇഡഹോയിലെ ബോയിസേയിൽ 1926-ൽ സ്ഥാപിക്കപ്പെട്ട എയർലൈൻസ്‌ ആദ്യ കോണ്ട്രാക്റ്റ് എയർ മെയിൽ വിമാനം പറന്നത് 1926 ഏപ്രിൽ 6-നു ആണ്, രാജ്യത്തെ ആദ്യ ഷെഡ്യൂൾഡ് എയർലൈൻ സർവീസ്, പാസ്കോ, ഡബ്ല്യൂഎ-ക്കും എൽകോ, ബോയിസേ വഴി എൻവി-ക്കും ഇടയിൽ.
1927-ൽ ഏവിയേഷൻ രംഗത്തെ പ്രഥമരിൽ ഒരാളായ വില്ല്യം ബോയിംഗ് തൻറെ ബോയിംഗ് എയർ ട്രാൻസ്പോർട്ട് സ്ഥാപിച്ചു സാൻ ഫ്രാൻസിസ്കോ മുതൽ ചിക്കാഗോ വരെ എയർ മെയിൽ റൂട്ടിൽ സർവീസ് നടത്തി.
1929-ൽ ബോയിംഗ് തൻറെ കമ്പനിയെ പ്രാറ്റ് വിറ്റ്നി കമ്പനിയുമായി ലയിപ്പിച്ചു, യുണൈറ്റഡ് എയർക്രാഫ്റ്റ് ആൻഡ്‌ ട്രാൻസ്പോർട്ട് കോർപ്പറേഷൻ (യുഎടിസി) രൂപീകരിച്ചു, ഇത് അടുത്ത 28 മാസങ്ങളിലായി പസിഫിക് എയർ ട്രാൻസ്പോർട്ട്, സ്റ്റവ്‌ട്ട് എയർ സർവീസസ്, വാർനി എയർലൈൻസ്‌, നാഷണൽ എയർ ട്രാൻസ്പോർട്ട്, കൂടാതെ അനവധി ഉപകരണ നിർമ്മാണ കമ്പനികളേയും വാങ്ങി.
യുണൈറ്റഡ് എയർലൈൻസുമായി കോഡ്ഷെയർ ധാരണകളുള്ള എയർലൈനുകൾ ഇവയാണ്: എയർ ലിംഗസ്, എയറോമർ, എയർ കാനഡ, എയർ ചൈന, എയർ ഡോലോമിടി, എയർ ന്യൂസിലാൻഡ്‌, ഓൾ നിപ്പോൺ എയർവേസ്, ഏഷ്യാന എയർലൈൻസ്‌, ഓസ്ട്രിയൻ എയർലൈൻസ്‌, ആവിയങ്ക, ആവിയങ്ക ബ്രസീൽ, അസുൽ ബ്രസീലിയൻ എയർലൈൻസ്‌, ബ്രസ്സൽസ് എയർലൈൻസ്‌, കേപ് എയർ, കോപ എയർലൈൻസ്‌, ക്രൊയേഷ്യ എയർലൈൻസ്‌, ഈജിപ്ത് എയർ, എതിയോപിയൻ എയർലൈൻസ്‌, യൂറോവിംഗ്സ്, ഇവിഎ എയർ, ജർമൻ വിംഗ്സ്, ഗ്രേറ്റ് ലേക്ക്സ് എയർലൈൻസ്‌, ഹവായിയൻ എയർലൈൻസ്‌, ഐലാൻഡ്‌ എയർ, ജെറ്റ് എയർവേസ്, എൽഒടി പോളിഷ് എയർലൈൻസ്‌, ലുഫ്താൻസ, സ്കാണ്ടിനെവിയൻ എയർലൈൻസ്‌, സിൽവർ എയർലൈൻസ്‌, സിംഗപ്പൂർ എയർലൈൻസ്‌, സൗത്ത് ആഫ്രിക്കൻ എയർവേസ്, സ്വിസ്സ് ഇന്റർനാഷണൽ എയർലൈൻസ്‌, ടാപ്പ്‌ പോർച്ചുഗൽ, ടർകിഷ് എയർലൈൻസ്‌.
അവലംബം 1 2 ↑ ↑ ↑ ↑ ↑ ↑ ↑ ↑ 1 2 3 4 5 6 ↑ ↑ ↑ Destinations Served .
United Airlines Official Statistics.
Copyright 2013.
↑ ↑ http://www.timetableimages.com , June 1, 1961 United Air Lines system timetable ↑ പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് ( Mobile ) Film of United Airlines Boeing 247 NC13364 taking off from Vancouver Airport 1934 UAL.com Official website archive Hemispheres inflight magazine Archived 2015-02-07 at the Wayback Machine .
United Vacations Archived 2013-12-11 at the Wayback Machine .
United Media Services United Continental Merger
യുണിക്സ് ഷെൽ ഇംഗ്ലീഷ് വിലാസം https://ml.wikipedia.org/wiki/Unix_shell OS X ഡെസ്ക്ടോപ്പിലെ tcsh, sh ഷെൽ ജാലകങ്ങൾ
പരമ്പരാഗത യുണിക്സ്-പോലുള്ള കമാൻഡ് ലൈൻ യൂസർ ഇന്റർഫേസ് ലഭ്യമാക്കുന്ന കമാൻഡ് ലൈൻ ഇന്റർപ്രെട്ടർ അല്ലെങ്കിൽ ഷെൽ ആണ് യൂണിക്സ് ഷെൽ.
കമാന്റ് ലൈനിൽ നിർദ്ദേശങ്ങൾ ടെക്സ്റ്റ് ആയി ടൈപ് ചെയ്ത് എക്സിക്യൂട്ട് ചെയ്തോ, ഒന്നിലധികം നിർദ്ദേശങ്ങൾ ചേർന്ന ടെക്സ്റ്റ് ഫയൽ ആയോ ആണ് ഉപയോക്താക്കൾ കമ്പ്യൂട്ടറിന്റെ പ്രവർത്തനങ്ങളെ നിയന്ത്രിക്കുന്നത്.
ഉപയോക്താക്കൾ യൂണിക്സ് ഷെല്ലുമായി സംവദിക്കുന്നത് ടെർമിനൽ എമുലേറ്റർ വഴിയാണ്, എങ്കിലും സെർവർ സിസ്റ്റങ്ങളിൽ സീരിയൽ ഹാർഡ്‍വെയർ കണക്ഷൻ വഴിയും നെറ്റ്‍വർക്ക് സെഷൻ  വഴിയും നേരിട്ട് ഷെൽ ഉപയോഗിക്കുന്നത് സാധാരണമാണ്.
ഷെൽ എന്ന പദത്തിന്റെ ഏറ്റവും പൊതുവായ അർഥം ഉപയോക്താക്കൾ ആജ്ഞകൾ ടൈപ്പുചെയ്യാൻ ഉപയോഗിക്കുന്ന ഏതെങ്കിലും പ്രോഗ്രാം എന്നാണ്.
ഒരു ഷെൽ അടിസ്ഥാന ഓപ്പറേറ്റിങ് സിസ്റ്റത്തിന്റെ വിശദാംശങ്ങൾ ഒളിപ്പിച്ചുവക്കുകയും ഓപ്പറേറ്റിങ് സിസ്റ്റത്തിന്റെ കെർണൽ ഇന്റർഫെയിസിന്റെ സാങ്കേതിക വിശദാംശങ്ങൾ മാനേജ് ചെയ്യുകയും ചെയ്യുന്നു.
മിക്ക ഓപ്പറേറ്റിങ് സിസ്റ്റങ്ങളുടേയും ഏറ്റവും കുറഞ്ഞ തലത്തിലുള്ള അല്ലെങ്കിൽ ഏറ്റവും ആന്തരിക ഘടകമാണ് കെർണൽ.
യൂണിക്സ് പോലുള്ള ഓപറേറ്റിംഗ് സിസ്റ്റങ്ങളിൽ ഉപയോക്താക്കൾക്ക് ഇന്ററാക്ടീവ് സെഷനുകൾക്കുള്ള കമാന്റ് ലൈൻ ഇന്റർപ്രെറ്ററുകൾ നിരവധിയുണ്ട്.
ഒരു ഉപയോക്താവ് കമ്പ്യൂട്ടറിൽ ലോഗിൻ ചെയ്യുമ്പോൾ ഒരു ഷെൽ പ്രോഗ്രാം ആ സെഷന് മുഴുവനായി എക്സിക്യൂട്ട് ചെയ്യപ്പെടും.
ഓരോ ഉപയോക്താവിനുമായി ആവശ്യാനുസരണം മാറ്റം വരുത്തിയ ഷെല്ലുകൾ അതത് ഉപയോക്താക്കുളുടെ പ്രൊഫൈലിൽ സൂക്ഷിച്ചിരിക്കും.
ഉദാഹരണത്തിന് ലോക്കൽ passwd ഫയലിലോ അല്ലെങ്കിൽ NIS, LDAP പോലുള്ള ഡിസ്ട്രിബ്യൂട്ടഡ് കോൺഫിഗറേഷനിലോ.
എന്നിരുന്നാലും ഉപയോക്താവിന് ലഭ്യമായ ഏത് ഷെല്ലും ഉപയോഗിക്കാം.
യുണിക്സ് ഷെൽ ഇൻട്രാക്ടീവ് കമാന്റ് ലാംഗ്വേജും അതുപോലെത്തന്നെ ഒരു പ്രോഗ്രാമിംഗ് സ്ക്രിപ്റ്റിംഗ് ലാംഗ്വേജുമാണ്.
സിസ്റ്റത്തിന്റെ എക്സിക്യൂഷൻ നിയന്ത്രിക്കാനായി ഓപറേറ്റിംഗ് സിസ്റ്റം ഇത് ഉപയോഗിക്കുന്നു.
മറ്റു ഓപ്പറേറ്റിംഗ് സിസ്റ്റങ്ങൾക്ക് വേണ്ടി ഉണ്ടാക്കിയ ഷെല്ലുകളും ഇതുപോലത്തെ ഓപറേഷനുകൾ നൽകുന്നുണ്ട്.
ആദ്യകാല ഷെല്ലുകൾ
ആദ്യത്തെ യുണിക്സ് ഷെൽ തോംസൺ ഷെൽ ആയിരുന്നു.
ബെൽ ലാബ്സിലെ കെൻ തോംസൺ ആണ് അത് എഴുതിയത്.
1971 മുതൽ 1975 വരെയുള്ള യുണിക്സ് 6 ൽ അതിന്റെ ആദ്യ വെർഷൻ വിതരണം ചെയ്തു.
പൈപ്പിംഗ്, കണ്ട്രോൾ സ്ട്രക്ചർ, if , goto , ഫയൽനെയിം വൈൽഡ്കാർഡിംഗ് തുടങ്ങിയ നിരവധി ഫീച്ചറുകൾ  അത് കൊണ്ടുവന്നു.
ഇതിപ്പോൾ നിലവിൽ ഉപയോഗത്തിലില്ലെങ്കിലും ചില പ്രാചീന യുണിക്സ് സിസ്റ്റങ്ങളലിൽ ഇപ്പോഴും ലഭ്യമാണ്.
1965-ൽ അമേരിക്കൻ സോഫ്റ്റ്‌വെയർ എഞ്ചിനീയർ ഗ്ലെൻഡ ഷ്രോഡർ വികസിപ്പിച്ചെടുത്ത മൾട്ടിക്സ് ഷെല്ലിന്റെ മാതൃകയിലാണ് ഇത് നിർമ്മിച്ചത്.
ഷ്രോഡറുടെ മൾട്ടിക്സ് ഷെൽ തന്നെ റൺകോം പ്രോഗ്രാം ലൂയിസ് പൌസിൻ മൾട്ടിക്സ് ടീമിനെ കാണിച്ചതിന് ശേഷം രൂപപ്പെടുത്തിയതാണ്.
ചില യുണിക്സ് കോൺഫിഗറേഷൻ ഫയലുകളിലെ "ആർസി(rc)" പ്രത്യയം (ഉദാഹരണത്തിന്, ".vimrc"), യുണിക്സ് ഷെല്ലുകളുടെ റൺകോം(RUNCOM) ആൻസ്സ‌റ്ററിയുടെ ശേഷിപ്പാണ്.
യുണിക്സ് സമാനം ഇംഗ്ലീഷ് വിലാസം https://ml.wikipedia.org/wiki/Unix-like 1969 മുതൽ യുണിക്സ്, യുണിക്സ് പോലുള്ള സിസ്റ്റങ്ങളുടെ പരിണാമം
ഒരു യുണിക്സ് സിസ്റ്റത്തെപ്പോലെയുള്ള ഓപ്പറേറ്റിംഗ് സിസ്റ്റത്തിനെയാണ് യുണിക്സ് സമാനം അഥവാ യുണിക്സ്-ലൈക്ക് (Unix-like) എന്നു പറയുന്നത്.
യുണിക്സിനെപ്പോലെ പെരുമാറുകയും ഒരു യുണിക്സ് മാർഗ്ഗനിർദ്ദേശം (സ്പെസിഫിക്കേഷൻ) അനുസരിക്കുകയും ചെയ്യുന്നവയാണവ.
എന്നാൽ ഇത് പൂർണ്ണമായും പാലിക്കപ്പെടണമെന്നില്ല.
യുണിക്സ് കമാന്റുകളും ഷെല്ലും ഉള്ള സിസ്റ്റങ്ങൾ എല്ലാം യുണിക്സ് സമാനം എന്ന പ്രസ്താവനയിൽ വരും (ഇവ UN*X എന്നോ *nix എന്നോ പരാമർശിക്കപ്പെടുന്നു).
ബെൽ ലാബ്സ് യുണിക്സിന്റെ വിവിധ ഫീച്ചറുകൾ ഉള്ളതും അവയെപ്പോലുള്ള സ്വതന്ത്ര ഓപ്പറേറ്റിംഗ് സിസ്റ്റങ്ങളെ സൂചിപ്പിക്കുന്നതിനാണ് ഈ പദം ഉപയോഗിക്കുന്നത്.
അനുമതിപത്രമുള്ള യുണിക്സ് സ്രോതസ്സ് കോഡ് അടിസ്ഥാനമാക്കി നിർമ്മിക്കപ്പെട്ടിട്ടുള്ള സോഫ്റ്റ്‍വെയറുകളും മറ്റും ഇതിന്റെ പരിധിയിൽ വരും (ഇവ യുണിക്സ് പോലെ എന്ന സർട്ടിഫിക്കറ്റിന് അർഹമാണ് കൂടാതെ ഇവയിൽ യുണിക്സ് ട്രേഡ്മാർക്ക് ഉണ്ടാവും) നിർവ്വചനം
ഓപ്പൺ ഗ്രൂപ്പിന് യുണിക്സ് വ്യാപാരമുദ്രയുണ്ട്, കൂടാതെ "യുണിക്സ്" എന്ന പേര് ഒരു സർട്ടിഫിക്കേഷൻ മാർക്ക് ആയി ഉപയോഗിക്കപ്പെടുന്ന സിംഗിൾ യുണിക്സ് സ്പെസിഫിക്കേഷൻ നിയന്ത്രിക്കുന്നു.
"യുണിക്സ് പോലെയുള്ള" നിർമ്മാണത്തെ അവർ അംഗീകരിക്കുന്നില്ല, മാത്രമല്ല ഇത് അവരുടെ വ്യാപാരമുദ്രയുടെ ദുരുപയോഗമായി കണക്കാക്കുകയും ചെയ്യുന്നു.
അവരുടെ മാർഗ്ഗനിർദ്ദേശങ്ങൾ പ്രകാരം "യുണിക്സ്" വലിയക്ഷരത്തിൽ അവതരിപ്പിക്കുകയോ അല്ലെങ്കിൽ ചുറ്റുമുള്ള വാചകത്തിൽ നിന്ന് വേർതിരിക്കുകയോ ചെയ്യേണ്ടതുണ്ട്, "സിസ്റ്റം" പോലെയുള്ള ഒരു പൊതു പദത്തിന്റെ ബ്രാൻഡിംഗ് നാമവിശേഷണമായി അതിനെ ശക്തമായി പ്രോത്സാഹിപ്പിക്കുകയും ഹൈഫനേറ്റഡ് ശൈലികളിൽ നിന്ന് അതിന്റെ ഉപയോഗം നിരുത്സാഹപ്പെടുത്തുകയും ചെയ്യുന്നു.
മറ്റ് കക്ഷികൾ "യുണിക്സ്" ഒരു ജനറൈസ്ഡ് ട്രേഡ് മാർക്ക് ആയിട്ടാണ് പരിഗണിക്കുന്നത്.
"Un*x" അല്ലെങ്കിൽ "*nix" പോലെയുള്ള ഒരു ചുരുക്കെഴുത്ത് ഉണ്ടാക്കാൻ ചിലർ പേരിനോട് ഒരു വൈൽഡ്കാർഡ് പ്രതീകം ചേർക്കുന്നു, കാരണം യുണിക്സ് പോലുള്ള സിസ്റ്റങ്ങൾക്ക് പലപ്പോഴും എഐഎക്സ്(AIX), എ/യുഎക്സ്(A/UX), എച്ച്പി-യുഎക്സ്(HP-UX) എന്നിങ്ങനെയുള്ള യുണിക്സ്പോലുള്ള പേരുകൾ ഉണ്ട്.
ഐറിക്സ്(IRIX), ലിനക്സ് , മിനിക്സ് (Minix), അൾട്രിക്സ്(Ultrix), സെനിക്സ്(Xenix), എക്സ്എൻയു(XNU).
ഈ പാറ്റേണുകൾ പല സിസ്റ്റം പേരുകളുമായും അക്ഷരാർത്ഥത്തിൽ പൊരുത്തപ്പെടുന്നില്ല, പക്ഷേ ഡാർവിൻ/മാകോസ്, ഇല്ലുമോസ്/സോളാരിസ് അല്ലെങ്കിൽ ഫ്രീബിഎസ്ഡി എന്നിങ്ങനെ തികച്ചും വ്യത്യസ്തമായ പേരുകളുള്ളവയെപ്പോലും, ഏതെങ്കിലും യുണിക്സ് സിസ്റ്റത്തെയോ, പിൻഗാമിയെയോ, അല്ലെങ്കിൽ വർക്ക്-അലൈക്ക് ആയി സൂചിപ്പിക്കാൻ വേണ്ടി ഇത് പൊതുവെ അംഗീകരിക്കപ്പെട്ടിരിക്കുന്നു.
യുണൈറ്റഡ് അറബ് എമിരേറ്റ്സ് ദിർഹം ഇംഗ്ലീഷ് വിലാസം https://ml.wikipedia.org/wiki/United_Arab_Emirates_dirham
യുടെ ഔദ്യോഗിക കറൻസിയാണ്‌ ദിർഹം ( അറബിക് : درهم‎) (ചിഹ്നം: د.إ; കോഡ്: AED).
100 ഫിൽസ് (فلس) ചേർന്നതാണ് ഒരു ദിർഹം.
5, 10, 20, 50, 100, 200, 500, 1000 എന്നീ മൂല്യങ്ങളിലുള്ള ദിർഹം കറൻസി നോട്ടുകൾ പ്രചാരത്തിലുണ്ട്.
1982 Series 5 ദിർഹം 10 ദിർഹം 20 ദിർഹം 50 ദിർഹം 100 ദിർഹം 200 ദിർഹം 500 ദിർഹം 1000 ദിർഹം
ഏകദേശം 19.42 ഇന്ത്യൻ രൂപയ്ക്കും 0.272 യു.എസ്. ഡോളറിനും (2020 JANUARYലെ വിനിമയനിരക്കുപ്രകാരം) തുല്യമാണ് ഒരു ദിർഹം.
ദിർഹത്തിന്റെ മൂല്യം യു.എസ്. ഡോളറുമായി ബന്ധിപ്പിച്ചിരിക്കുന്നു.
ദിർഹം 1973-ലാണ്‌ നിലവിൽ വന്നത്.
അതിനുമുമ്പ് ബ്രിട്ടിഷ് അധീനിതയിലായിരുന്നകാലത്ത് 1959 വരെ അവിടെ ഇന്ത്യൻ രൂപയാണ് പ്രചാരത്തിലിരുന്നത്, പിന്നീട് റിസർവ് ബാങ്ക് ഓഫ് ഇന്ത്യ പേർഷ്യൻ ഗൾഫ് രൂപ പുറത്തിറക്കി.
ദുബായിൽ റിയാലും , അബുദാബിയിൽ ദിനാറും 1971-വരെ പ്രചാരത്തിലുണ്ടായിരുന്നു.
അവലംബം ↑ http://finance.yahoo.com/currency-converter?amt=1 from=INR to=AED submit=Convert ↑ http://finance.yahoo.com/currency-converter?amt=1 from=USD to=AED submit=Convert#from=USD;to=AED;amt=1 ↑
യുണൈറ്റഡ് കിംഗ്ഡം ഓഫ് ഗ്രേറ്റ് ബ്രിട്ടന്റെയും വടക്കൻ അയർലൻഡിന്റെയും രൂപീകരണം ബ്രിട്ടീഷ് ദ്വീപുകളുടെ സംസ്ഥാനങ്ങളുടെ പരിണാമം.
ആ സംസ്ഥാനങ്ങൾ മുൻ സംസ്ഥാനങ്ങളുടെ കീഴടക്കലുകളിൽ നിന്നും ലയനങ്ങളിൽ നിന്നും പരിണമിച്ചു.
യുണൈറ്റഡ് കിംഗ്ഡം ഓഫ് ഗ്രേറ്റ് ബ്രിട്ടന്റെയും നോർത്തേൺ അയർലണ്ടിന്റെയും രൂപീകരണത്തിൽ ഗ്രേറ്റ് ബ്രിട്ടനിലും വിശാലമായ ബ്രിട്ടീഷ് ദ്വീപുകളിലും വ്യക്തിപരവും രാഷ്ട്രീയവുമായ നിരവധി വിഷയങ്ങൾ ഉൾപ്പെടുന്നുണ്ട്.
ബ്രിട്ടീസ് സാമ്രാജ്യത്തിൻറെ  ചരിത്രത്തിലെ വ്യത്യസ്ത കാലഘട്ടങ്ങളിൽ വിവിധ രാഷ്ട്രീയ വിഷയങ്ങളിലൂടെസ്ഥാപിതമായ നിരവധി പരമാധികാര രാജ്യങ്ങളിൽ ഏറ്റവും പുതിയതാണ് യുണൈറ്റഡ് കിംഗ്ഡം .
ചരിത്രകാരനായ നോർമൻ ഡേവിസ് കഴിഞ്ഞ 2,000 വർഷങ്ങളായി പതിനാറ് വ്യത്യസ്ത സംസ്ഥാനങ്ങൾ ഇങ്ങിനെ കണക്കാക്കിയിട്ടുണ്ട്.
പതിനാറാം നൂറ്റാണ്ടിന്റെ ആരംഭത്തോടെ, ഗ്രേറ്റ് ബ്രിട്ടനിലെ സംസ്ഥാനങ്ങളുടെ എണ്ണം രണ്ടായി ചുരുങ്ങി: ഇംഗ്ലണ്ട് (വെയിൽസും നിയന്ത്രിത അയർലണ്ടും ഉൾപ്പെടെ) സ്കോട്ട്ലൻഡ് കിംഗ്ഡം എന്നിവയായിരുന്നു അവ .
ഒരിക്കൽ സ്വതന്ത്രമായിരുന്ന വെയിൽസിലെ പ്രിൻസിപ്പാലിറ്റി 1284-ലെ റുഡ്‌ലാൻ ചട്ടപ്രകാരം ഇംഗ്ലീഷ് രാജാക്കന്മാരുടെ നിയന്ത്രണത്തിലായി.
1603-ലെ യൂണിയൻ ഓഫ് ക്രൗൺസ്, നൂറ് വർഷം മുമ്പ് നടന്ന ഒരു രാജകീയ വിവാഹത്തിന്റെ അനന്തരഫലമായി, രാജ്യങ്ങളെ ഒരു വ്യക്തിഗത യൂണിയനിൽ ഒന്നിപ്പിച്ചു, എങ്കിലും സമ്പൂർണ്ണമായ രാഷ്ട്രീയ യൂണിയന് 1706-ൽ യൂണിയൻ ഉടമ്പടിയുടെ അടിസ്ഥാനത്തിലാണ് ഗ്രേറ്റ് ബ്രിട്ടൻ ഭാഗമായി മാറിയത്.
1800-ലെ യൂണിയൻ നിയമങ്ങൾ, 1541-നും 1691-നും ഇടയിൽ ക്രമേണ ഇംഗ്ലീഷ് നിയന്ത്രണത്തിന് കീഴിലായിക്കൊണ്ടിരുന്ന ഗ്രേറ്റ് ബ്രിട്ടൻ കിംഗ്ഡം ഓഫ് അയർലണ്ടുമായി സംയോജിപ്പിച്ച് 1801-ൽ യുണൈറ്റഡ് കിംഗ്ഡം ഓഫ് ഗ്രേറ്റ് ബ്രിട്ടനും അയർലണ്ടും രൂപീകരിച്ചു.
രണ്ട് വർഷം മുമ്പ് അയർലൻഡ് ദ്വീപിന്റെ വിഭജനത്തെത്തുടർന്ന് 1922-ൽ ഐറിഷ് ഫ്രീ സ്റ്റേറ്റിന് സ്വാതന്ത്ര്യം ലഭിച്ചു, അൾസ്റ്റർ പ്രവിശ്യയിലെ ഒമ്പത് കൗണ്ടികളിൽ ആറെണ്ണം യുകെയിൽ തന്നെ തുടർന്നു, അത് 1927-ൽ യുണൈറ്റഡ് കിംഗ്ഡത്തിന്റെ നിലവിലെ പേരിലേക്ക് മാറി.
20-ആം നൂറ്റാണ്ടിൽ, വെൽഷ്, സ്കോട്ടിഷ് ദേശീയതയുടെയും ഫലമായി അയർലണ്ടിലെ പ്രശ്‌നങ്ങളുടെ പരിഹാരവും വടക്കൻ അയർലൻഡ്, സ്കോട്ട്‌ലൻഡ്, വെയിൽസ് എന്നിവിടങ്ങളിൽ വികസിത പാർലമെന്റുകളോ അസംബ്ലികളോ സ്ഥാപിക്കുന്നതിന് കാരണമായി.
ഫലകം:Territorial evolution of the world ↑ Davies, Norman.
The Isles: A History .
(London: Macmillan, 1999. ISBN 0-333-69283-7 ).
മെയ്ക്ക് സ്മിറ്റ് ഇംഗ്ലീഷ് വിലാസം https://ml.wikipedia.org/wiki/Maaike_Smit
മുൻ ഡച്ച് വീൽചെയർ ടെന്നീസും വീൽചെയർ ബാസ്കറ്റ്ബോൾ താരവുമാണ് മെയ്ക്ക് സ്മിറ്റ് (7 ഓഗസ്റ്റ് 1966, എമ്മലൂർഡ് )
20-ാം വയസ്സിൽ ടെന്നീസുമായി സ്മിത്ത് മത്സരിക്കാൻ ആരംഭിച്ചു.
യുഎസ് ഓപ്പണിലും ഓസ്‌ട്രേലിയൻ ഓപ്പണിലും സ്മിത്ത്സ് പങ്കെടുത്തു.
ഫ്ലോറിഡ ഓപ്പൺ ഇന്റർനാഷണൽ വീൽചെയർ ടെന്നീസ് ചാമ്പ്യൻഷിപ്പ് 4 തവണ നേടി.
അറ്റ്ലാന്റയിൽ നടന്ന 1996-ലെ സമ്മർ പാരാലിമ്പിക്‌സിൽ സിംഗിൾസ് വീൽചെയർ മത്സരത്തിൽ സ്മിറ്റ് സ്വർണം നേടി.
ഡബിൾസിൽ സിഡ്‌നിയിൽ നടന്ന 2000-ലെ സമ്മർ പാരാലിമ്പിക്‌സിലും 2004-ലെ ഏഥൻസിലെ സമ്മർ പാരാലിമ്പിക്‌സിലും സ്വർണം നേടി.
"ഇൻ‌വാകെയർ" (വികലാംഗർക്കായി വീൽചെയറുകളും മറ്റ് ഉപകരണങ്ങളും നിർമ്മിക്കുന്നു) അവരെ സ്പോൺസർ ചെയ്തു.
അവലംബം പുറത്തേക്കുള്ള കണ്ണികൾ Interview with Maaike Smit (2008) Profile Maaike Smit Archived 2017-07-31 at the Wayback Machine .
at ITF
മെയ്ഗ്സസ് സിൻഡ്രോം ഇംഗ്ലീഷ് വിലാസം https://ml.wikipedia.org/wiki/Meigs%27s_syndrome
വൈദ്യശാസ്ത്രത്തിൽ, വയറുവീർക്കൽ, പ്ലൂറൽ എഫ്യൂഷൻ, ബെനിൻ അണ്ഡാശയ ട്യൂമർ (അണ്ഡാശയ ഫൈബ്രോമ, ഫൈബ്രോതെക്കോമ, ബ്രണ്ണർ ട്യൂമർ, ഇടയ്ക്കിടെ ഗ്രാനുലോസ സെൽ ട്യൂമർ) എന്നിവയുടെ ത്രയം ആണ് മെയ്ഗ്സസ് സിൻഡ്രോം .
മീഗ്സ് സിൻഡ്രോം അല്ലെങ്കിൽ ഡെമൺസ്-മീഗ്സ് സിൻഡ്രോം എന്നും അറിയപ്പെടുന്നു.
ട്യൂമർ വേർപെടുത്തിയതിന് ശേഷം മെയ്ഗ്സ് സിൻഡ്രോം പരിഹരിക്കുന്നു.
ട്രാൻസ്ഡിയാഫ്രാഗ്മാറ്റിക് ലിംഫറ്റിക് ചാനലുകൾ വലതുവശത്ത് വലിയ വ്യാസമുള്ളതിനാൽ, പ്ലൂറൽ എഫ്യൂഷൻ ശാസ്‌ത്രീയമായി വലതുവശത്താണ്.
അസ്സൈറ്റുകളുടെയും പ്ലൂറൽ എഫ്യൂഷന്റെയും കാരണങ്ങൾ നന്നായി മനസ്സിലാക്കിയിട്ടില്ല.
വലത് വശത്തുള്ള പ്ലൂറൽ എഫ്യൂഷനോടുകൂടിയ ബെനിൻ പെൽവിക് മാസ് വയറുവീർക്കൽ ഇല്ലാതെയും എടിപിക്കൽ  മെയ്ഗ്സ് സിൻഡ്രോം ഉണ്ടാകാം.
എടിപിക്കൽ മെയ്ഗ്സ് സിൻഡ്രോം പോലെ, പെൽവിക് പിണ്ഡം നീക്കം ചെയ്തതിന് ശേഷം പ്ലൂറൽ എഫ്യൂഷൻ പരിഹരിക്കുന്നു.
മീഗ്സ് സിൻഡ്രോം ചികിത്സയിൽ അധിക ദ്രാവകം (എക്‌സുഡേറ്റ്) കളയാൻ തൊറാസെന്റസിസും പാരസെന്റസിസും ആസ്‌പദമായ കാരണം ശരിയാക്കാൻ ഏകപാർശ്വമായ സാൽപിംഗോ ഓഫോറെക്ടമി അല്ലെങ്കിൽ വെഡ്ജ് റീസെക്ഷനും ഉപയോഗിക്കുന്നു.
ജോ വിൻസെന്റ് മേഗ്സിന്റെ പേരിലാണ് മേഗ്സ് സിൻഡ്രോം അറിയപ്പെടുന്നത്.
മെയ്ബെൽ മൗഡ് പാർക്ക്
മെയ്ബെൽ മൗഡ് പാർക്ക് (ജീവിതകാലം: ജനുവരി 7, 1871 - 1946) അമേരിക്കൻ ഐക്യനാടുകളിലെ വിസ്കോൺസിൻ ആസ്ഥാനമായി പ്രവർത്തിച്ചിരുന്ന ഒരു അമേരിക്കൻ മെഡിക്കൽ ഡോക്ടറായിരുന്നു.
ഇംഗ്ലീഷ്: Maybelle Maud Park.
1922-ൽ സ്റ്റേറ്റ് ബോർഡ് ഓഫ് കൺട്രോൾ സ്ഥാപിതമായപ്പോൾ അവർ ശിശുക്ഷേമ വകുപ്പ് മേധാവിയായി സേവനമനുഷ്ഠിച്ചു.
ജോൺ വെയ്റ്റ് പാർക്ക്, സാറാ ലുവെല്ല തോമസ് പാർക്ക് ദമ്പതികളുടെ എട്ട് മക്കളിൽ ഇളയ കുട്ടിയായി വിസ്കോൺസിനിലെ ഡോഡ്ജസ് കോർണേഴ്സ് നഗരത്തിലാണ് മെയ്ബെല്ലെ മൗഡ് പാർക്ക് ജനിച്ചത്.
മൂത്ത സഹോദരി മെറിയൽ വിസ്കോൺസിൻ സർവകലാശാലയിൽ നിന്ന് 1884- ൽ ബിരുദം നേടുകയും പിന്നീട്, അവരുടെ രണ്ട് സഹോദരന്മാർ അവിടെ നിന്ന് നിയമ ബിരുദവും നേടിയിരുന്നു.
മറ്റൊരു സഹോദരിയായിരുന്ന ഡോറ പാർക്ക് പുട്ട്‌നം മിൽവാക്കി ആസ്ഥാനമാക്കി ജോലി ചെയ്യുന്ന ഒരു കലാകാരിയായിരുന്നു.
മെയ്ബെൽ പാർക്ക് വൗകെഷയിലെ കരോൾ കോളേജിൽ പഠനത്തിന് ചേരുകയും പിന്നീട് വിസ്കോൺസിൻ സർവ്വകലാശാലയിൽനിന്ന് 1891-ൽ സയൻസ് ബിരുദം നേടി.
അതിനു ശേഷം,1894- ൽ പെൻസിൽവാനിയയിലെ വിമൻസ് മെഡിക്കൽ കോളേജിൽ നിന്ന് വൈദ്യശാസ്ത്ര  ബിരുദം നേടിക്കൊണ്ട് 1895-ൽ മാസ്റ്റർ ഓഫ് ഹോമിയോപ്പതിക്സിനായി ഫിലാഡൽഫിയയിൽ തൻറെ തുടർപഠനം നടത്തി .
1946-ൽ 75 വയസ്സുള്ളപ്പോൾ അവൾ  മരിച്ച അവളുടെ ശവകുടീരം മാതാപിതാക്കളോടൊപ്പം വൗകെഷാ കൗണ്ടിയിലാണുള്ളത്.
അവലംബം ↑ ↑ ↑ {{ cite news }} : Empty citation ( help ) ↑ ↑ {{ cite news }} : Empty citation ( help ) ↑
മെയ് സിയാദെ ഇംഗ്ലീഷ് വിലാസം https://ml.wikipedia.org/wiki/May_Ziade
പ്രമുഖ ലബനീസ് - ഫലസ്തീനിയൻ കവയിത്രിയും വിവർത്തകയുമായിരുന്നു മെയ് സിയാദെ (English: May Ziade (née Marie , with Ziade also written Ziadé , Ziyada or Ziadeh ) ( അറബി : مي زيادة ‬ ).
(February 11, 1886 – 1941) അറബി ദിനപത്രങ്ങളിലും സമകാലികങ്ങളും എഴുതിയിരുന്നു.
നിരവധി കവിതകളും പുസ്തകങ്ങളും എഴുതിയിട്ടുണ്ട്.
ആദ്യകാല ഫെമിനിസ്റ്റുകളിൽ ഒരാളായാണ് ഇവർ അറിയപ്പെടുന്നത്..
ജീവചരിത്രം ആദ്യകാല, വ്യക്തി ജീവിതം
1886 ഫെബ്രുവരി 11ന് ലബനീസ് പിതാവിനും ഫലസ്തീനി മാതാവിനുമായി ഇസ്രയേലിലെ നസ്രെത്തിൽ ജനിച്ചു.
പിതാവ് ഇല്യാസ് സിയാദെ അൽ മഹ്‌റൂസ എന്ന പ്രസിദ്ധീകരണത്തിന്റെ പത്രാധിപരായിരുന്നു.
മെയ്ഡൻ ടവർ ഇംഗ്ലീഷ് വിലാസം https://ml.wikipedia.org/wiki/Maiden_Tower_(Baku) അസർബൈജാനി 10 മനാറ്റ് ബാങ്ക് നോട്ടിലെ മെയ്ഡൻ ടവറിന്റെ ചിത്രീകരണം (1993).
മെയ്ഡൻ ടവർ ( Azerbaijani : Qız qalası ; പേർഷ്യൻ : قلعه دختر ) Qız qalası; പേർഷ്യൻ : قلعه دختر) അസർബൈജാനിലെ പഴയ നഗരമായ ബാക്കുവിലുള്ള പന്ത്രണ്ടാം നൂറ്റാണ്ടിലെ ഒരു സ്മാരകമാണ്.
15-ാം നൂറ്റാണ്ടിലെ ഷിർവാൻഷായുടെ കൊട്ടാരത്തോടൊപ്പം, 2001-ൽ യുനെസ്‌കോയുടെ ചരിത്ര സ്മാരക ലോക പൈതൃക പട്ടികയിൽ കാറ്റഗറി III ആയി, സാംസ്കാരിക സ്വത്തായി പട്ടികപ്പെടുത്തിയ ഒരു കൂട്ടം  ചരിത്രസ്മാരകങ്ങളിൽ ഇതും ഉൾപ്പെട്ടിരിക്കുന്നു.
അസർബൈജാനിലെ ഏറ്റവും വ്യതിരിക്തമായ ദേശീയ ചിഹ്നങ്ങളിൽ ഒന്നായി ഇത് അസർബൈജാനി കറൻസി നോട്ടുകളിലും ഔദ്യോഗിക ലെറ്റർഹെഡുകളിലും പ്രദർശിപ്പിച്ചിരിക്കുന്നു.
മെയ്ഡൻ ടവറിൽ ബാക്കു നഗരത്തിന്റെ ചരിത്രപരമായ പരിണാമത്തിന്റെ കഥ അവതരിപ്പിക്കുന്ന ഒരു മ്യൂസിയവും ഒരു ഗിഫ്റ്റ് ഷോപ്പും ഉണ്ട്.
മേൽക്കൂരയിൽ നിന്നുള്ള കാഴ്ചയിൽ പഴയ നഗരത്തിലെ ഇടവഴികളും മിനാരങ്ങൾ, ബാക്കു ബൊളിവാർഡ്, ഇസ ബെക്ക് ഹാജിൻസ്കിയുടെ ഭവനം എന്നിവയോടൊപ്പം ബാക്കു ഉൾക്കടലിന്റെ വിശാലമായ കാഴ്ച്ചയും ലഭിക്കുന്നു.
അസർബൈജാന്റെ ചരിത്രത്തിലും സംസ്കാരത്തിലും രൂഢമൂലമായ നിഗൂഢതകളുടെയും ഐതിഹ്യങ്ങളുടെയും ധൂമപടലങ്ങളാൽ ഗോപുരം മൂടപ്പെട്ടിരിക്കുന്നു.
ഇത്തരത്തിലുള്ള ചില ഇതിഹാസങ്ങൾ ബാലെകൾക്കും നാടകങ്ങൾക്കും ഒരു വിഷയമായി മാറി.
1940-ൽ അഫ്രാസിയബ് ബദൽബെയ്‌ലി സൃഷ്ടിച്ച ഒരു ലോകോത്തര അസർബൈജാനി ബാലെയുടെ പേരും മെയ്ഡൻ ടവർ എന്നാണ്.
കാസ്പിയൻ കടലിന്റെ പിൻവാങ്ങലിന്റെ ഫലമായി, തീരത്ത് ഒരു ഭൂപ്രദേശം ഉയർന്നുവന്നു.
പഴയ നഗരത്തിന്റെ മതിലുകൾ, മെയ്ഡൻ ടവറിന്റെ വലിയ കോട്ട ഉൾപ്പെടെയുള്ള കൊട്ടാരം നിർമ്മിക്കപ്പെട്ട ഒൻപതാം നൂറ്റാണ്ടിനും പതിനഞ്ചാം നൂറ്റാണ്ടിനും ഇടയിലുള്ള കാലത്താണ് ഈ ഭൂമി വികസിപ്പിച്ചെടുത്തത്.
ചില ശാസ്ത്രീയ സ്രോതസ്സുകളുടെ സൂചനപ്രകാരം മെയ്ഡൻ ടവർ സൊറോസ്ട്രിയൻ മതത്തിന്റേയും ഇറാൻ, അസർബൈജാൻ എന്നിവിടങ്ങളിലെ ഇസ്ലാമിന് മുമ്പുള്ള വാസ്തുവിദ്യയുടെയും ഒരു മകുടോഉദാഹരണമാണ്.
പുരാവസ്തു, വാസ്തുവിദ്യാ തെളിവുകൾ നൽകിയ പ്രൊഫസർ ദാവുദ് എ.അഖുൻഡോവ് ഗോപുരത്തിനു മുകളിലെ 7 അഗ്നി നിർഗ്ഗമന ദ്വാരങ്ങളെ ചൂണ്ടിക്കാട്ടി ഇത് സൊറോസ്ട്രിയൻമാരുടെ അഗ്നി ക്ഷേത്ര ഗോപുരം ആണെന്ന് വാദിക്കുന്നു.
സ്വർഗത്തിൽ എത്താൻ 7 പടികൾ അല്ലെങ്കിൽ 7 ആകാശം ഉണ്ടെന്നാണ് സൊരാസ്ട്രിയൻ മത വിശ്വാസം.
ഡേവിഡ് എ. അഖുൻഡോവ്, ഹസ്സൻ ഹസ്സൻ എന്നിവർ അഗ്നി ക്ഷേത്ര-ഗോപുരം ഏകദേശം ബി.സി. 8-7 നൂറ്റാണ്ടിലേതായിരിക്കാമെന്ന് കണക്കുകൂട്ടുന്നു.
ഇച്ചേരി ഷെഹറിന്റെ തെക്ക്-കിഴക്ക് ഭാഗത്തായി സ്ഥാപിക്കപ്പെട്ടിരിക്കുന്ന മെയ്ഡൻ ടവറിന് രണ്ട് കാലഘട്ടങ്ങളുമായി ബന്ധപ്പെട്ട നിഗൂഢവും ഘോരവുമായ ചരിത്രവും ഐതിഹ്യങ്ങളുമാണുള്ളതെന്നുവരികിലും അവ അന്തിമമായി സ്ഥാപിക്കപ്പെട്ടിട്ടില്ല.
ഈ പ്രദേശത്ത് ആദ്യമായി സ്ഥിരതാമസം ആരംഭിച്ചത് പാലിയോലിത്തിക്ക് കാലഘട്ടത്തിലായിരുന്നു.
പ്രൊഫസറും പ്രമുഖ ചരിത്രകാരിയും ബാകു നഗര ചരിത്രത്തിൽ വിദഗ്ധയുമായ സാറ അഷുർബെയ്‌ലി കണക്കാക്കുന്നതുപ്രകാരം, ഭൂനിരപ്പിൽ നിന്ന് ഏകദേശം 15 മീറ്റർ താഴെയും ഭൂനിരപ്പിനു താഴെ മൂന്ന് നിലകളിലുമായി വ്യാപിച്ചുകിടക്കുന്ന ടവർ അസ്തിവാരങ്ങൾ യഥാർത്ഥത്തിൽ CE 4-6 നൂറ്റാണ്ടുകൾക്കിടയിലായി നിർമ്മിക്കപ്പെട്ടുതും ഗോപുരത്തിന് ചുറ്റുമായി സ്ഥിതിചെയ്യുന്ന മധ്യകാല നഗരത്തിൽ ഉപയോഗിച്ചിരുന്ന കല്ലുമായി താരതമ്യപ്പെടുത്തുമ്പോൾ അതിൽ ഉപയോഗിച്ചിരിക്കുന്ന കല്ലുകളുമായി പ്രകടമായ വ്യത്യാസമുള്ളതുമാണ്.
ഈ നിഗമനത്തെ ഭാഗികമായി പിന്തുണയ്ക്കുന്ന ചരിത്രകാരനായ പ്രൊഫ ബ്രെറ്റനിറ്റ്‌സ്‌കിയുടെ അഭിപ്രാമനുസരിച്ച്, ഗോപുരം ഭാഗികമായി 5 മുതൽ 6 വരെ നൂറ്റാണ്ടുകളിലും പിന്നീട് 12 ആം നൂറ്റാണ്ടിലും നിർമ്മിച്ചതായിരിക്കാമെന്നാണ്.
ഈ സ്ഥലം യഥാർത്ഥത്തിൽ സസാനിദ് കാലഘട്ടത്തിൽ ഒരു സൊരാഷ്ട്രിയൻ ക്ഷേത്രമായി ഉപയോഗിച്ചിരുന്നതായി വിശ്വസിക്കപ്പെടുന്നു.
തെക്കേ ഭിത്തിയിൽ 14 മീറ്റർ ഉയരത്തിൽ സ്ഥിതി ചെയ്യുന്ന ഒരു ലിഖിതത്തിൽ പഴയ കുഫിക് ലിപിയിൽ 12-ആം നൂറ്റാണ്ടിൽ സജീവമായിരുന്ന ഒരു വാസ്തുശില്പിയായ ഖുബെയ് മസൂദ് ഇബ്ൻ ദാവൂദ് അല്ലെങ്കിൽ കുബേ മെസൂദ് ഇബ്ൻ ദാവൂദ് എന്ന വ്യക്തിയെക്കുറിച്ച് പരാമർശിക്കുന്നു.
മർദകാൻ റൗണ്ട് ടവർ നിർമ്മിച്ച വാസ്തുശിൽപ്പിയുടെ പിതാവാണ് അദ്ദേഹം.
മർദകാൻ ഗോപുര ലിഖിതത്തിൽ നിന്ന് വ്യത്യസ്തമായി, ടവറിന്റെ വാസ്തുശില്പിയെന്ന നിലയിൽ അദ്ദേഹത്തെ വെളിപ്പെടുത്തുന്നില്ല എന്നതിനാൽ ഇത് തർക്കവിഷയമാണ്.
എന്നിരുന്നാലും ആധുനിക ഗോപുരത്തിന്റെ ഭൂരിഭാഗവും പന്ത്രണ്ടാം നൂറ്റാണ്ടിലേതാണെന്നുള്ള നിഗമനം പൊതുവെ അംഗീകരിക്കപ്പെടുന്നു.
മാസത്തിലെ ദിവസങ്ങളുമായി ബന്ധപ്പെട്ട് ഗോപുരത്തിന്റെ താഴ് ഭാഗത്ത് ഉന്തിനിൽക്കുന്ന 30 ചെത്തിയെടുത്ത കല്ലുകളേയും മുകൾ ഭാഗത്തെ ഉന്തിനിൽക്കുന്ന 31 കല്ലുകളേയും ഒരു ശിലകൊണ്ടുള്ള പട്ടയുമായി ബന്ധിപ്പിച്ചിരിക്കുന്നതിനാൽ ഈ പുനർനിർമ്മാണ കാലം മുതൽ ഗോപുരം ഒരു ജ്യോതിശാസ്ത്ര നിരീക്ഷണാലയമായി ഉപയോഗിച്ചിരുന്നുവെന്ന് പ്രൊഫ. അഹമ്മദോവ് വിശ്വസിക്കുന്നു.